
2026 жылғы «13» қарашадағы № 82П бұйрығымен
ҚОСАРЛАНҒАН ҚАРСЫ АУКЦИОН РЕЖИМІНДЕ БИРЖАЛЫҚ САУДА-САТТЫҚҚА ЖІБЕРІЛГЕН ТАУАРДЫҢ ЕРЕКШЕЛІГІ
	САУДА ҚҰРАЛЫНЫҢ ПАСПОРТЫ

	Тауардың атауы
	Ақ қант ТС-1, CPT Павлодар облысы жеткізу шарттары, МЕМСТ 33222-2015
	Сауда құралының коды
	UWDCP14

	Сауда-саттық режимі
	қосарланған қарсы аукцион
	Өлшем бірлігі
	тонна

	Тауардың бағасы
	ҚҚС-ты қоса алғанда, 1 тоннаға теңгемен



	№
	Параметр
	Талап

	1
	Тауардың сапалық сипаттамалары
	Қызылшадан өндірілген ТС-1 санатындағы кристалды ақ қант, МЕМСТ 33222-2015 талаптарына сәйкес келеді. Жеткізілетін Тауардың сапасы тиісті партияның сапасы туралы құжатпен расталады. Тауар Еуразиялық экономикалық одақтың қолданылатын техникалық регламенттерінің талаптарына сәйкес келуге тиіс. Сәйкестікті бағалау құжаттары жеткізілетін Тауарға қатысты жарамды болуы тиіс.



	2
	Жеткізу шарттары
	CPT — Павлодар облысы, Қазақстан Республикасы, теміржол көлігімен (Incoterms 2020). Сатушы Тауарды Павлодар облысындағы келісілген межелі пунктке дейін тасымалдауды ұйымдастырады және ақысын төлейді. Нақты теміржол межелі пунктін Тараптар жеткізуді ресімдеу кезінде келіседі. Тәуекелдердің ауысуы CPT (Incoterms 2020) талаптарымен айқындалады.

	3
	Жеткізу мерзімі / кезеңі
	Сатушы жеткізу шартына қол қойылған күннен бастап 30 (отыз) жұмыс күніне дейінгі мерзімде Тауарды жеткізуді (жөнелтуді) жүзеге асырады.

	4
	Ақы төлеу шарттары
	Сатып алушы биржалық мәміле жасалған сәттен бастап 5 (бес) жұмыс күні ішінде Тауардың ақысын Клирингтік орталықтың банктік шотына аударады. Алдын ала төлем мөлшері – мәміле сомасының 100%-ы.

	5
	Лот мөлшері
	60 (алпыс) тонна.

	6
	Ең төмен жеткізу партиясы
	60 (алпыс) тонна.

	7
	Лоттың ең жоғары мөлшері
	Теміржол көлігімен қант жеткізуді көздейтін ең жоғары лот мөлшері 5 (бес) вагонды (вагонның жүк тиеу нормасына қарай 300–350 тонна), автомобиль көлігімен жеткізу кезінде 100 (жүз) тоннаны құрайды.

	8
	Тауарды жеткізу тәсілі және буып-түю
	Теміржол көлігі. Жеткізу шарттары — CPT, Павлодар облысы, Қазақстан Республикасы (Incoterms 2020). Тауар таза салмағы 25 немесе 50 кг болатын полипропилен қаптарда жеткізіледі.

	9
	Жеткізуді растайтын құжаттар
	Тауар жүкқұжаты және (немесе) қабылдау-тапсыру актісі; теміржол көліктік жүкқұжаты; партияның сапасы туралы құжат; сәйкестік туралы декларация (заңнамада талап етілсе); электрондық шот-фактура және тауарға ілеспе жүкқұжат – заңнамада көзделген жағдайларда.

	10
	Рұқсат етілген толеранс
	Тіркелген биржалық мәміледегі Тауар санының ±5%-ы.

	11
	Биржалық қамтамасыз ету
	Болжамды биржалық мәміле (өтінім) сомасының 1%-ы.

	12
	Жеткізу шартының үлгілік нысаны
	Ерекшелікке № 1 қосымша (CPT шарттарымен жеткізуге арналған жеткізу шартының нысаны қоса берілуге және келісілуге жатады).


ҚОСЫМША ЕРЕЖЕЛЕР
1. Биржа Ерекшелікке өзгерістер мен толықтырулар енгізуге құқылы.
2. Ерекшелікке енгізілген өзгерістер мен толықтырулар осы өзгерістер мен толықтыруларды қамтитын Ерекшелік қолданысқа енгізілген сәттен бастап күшіне енеді.
3. Өзгерістер мен толықтыруларды қамтитын Ерекшеліктің қолданысқа енгізілгені туралы ақпарат Биржаның сайтында ол қолданысқа енгізілгенге дейін кемінде 1 (бір) Сауда күні бұрын жариялау арқылы Сауда-саттыққа қатысушылардың назарына жеткізіледі.
4. Биржа мен Клирингтік орталық Тауардың сатушысы, сатып алушысы, тасымалдаушысы, сақтаушысы немесе сапасын бақылаушысы болып табылмайды және Тауарды нақты жеткізу мен қабылдау бойынша Тараптардың міндеттемелерін өздеріне алмайды.













Ерекшелікке № 1 қосымша

Тауарды жеткізу шарты №

Алматы қ.							«__» _________ 2026 жыл

Бұдан әрі «Сатушы» деп аталатын, Жарғы негізінде әрекет ететін _______________________ тұлғасындағы «____________» ЖШС, бір тараптан, және
бұдан әрі «Сатып алушы» деп аталатын, __________ негізінде әрекет ететін ______________________, екінші тараптан, бұдан әрі бірлесіп «Тараптар», ал жеке-жеке «Тарап» деп аталып, төмендегілер туралы осы шартты (бұдан әрі – Шарт) жасасты:

1. Шарттың нысанасы.
1.1. Сатушы ақ қантты (бұдан әрі – Тауар) сатады, ал Сатып алушы қабылдайды және ақысын төлейді. Тауар Сатушының таңдауы бойынша және Сатып алушының келісімімен салмағы 25 немесе 50 кг болатын, астары мен таңбалауы бар берік полипропилен қаптарға салынады. Тауардың атауы, саны, бағасы, жеткізу шарттары және өзге де параметрлері тіркелген биржалық мәмілемен, сауда құралының Ерекшелігімен және осы Шартқа қосымшалармен биржалық мәміле мен сауда құралы Ерекшелігінің талаптарына қайшы келмейтін бөлігінде айқындалады.
1.2. Сатып алушы Қазақстан Республикасының 2004 жылғы 12 сәуірдегі № 544-II «Сауда қызметін реттеу туралы» Заңының 9-бабындағы әлеуметтік маңызы бар азық-түлік тауарының жеткізу шартында көрсетілген өндірушінің босату бағасынан немесе көтерме өнім берушінің сатып алу бағасынан 15% (он бес пайыз) аспайтын шекті сауда үстемесін қолдану жөніндегі талаптармен танысқанын растайды. Сатып алушы әлеуметтік маңызы бар азық-түлік тауарын кейіннен өткізу кезінде Қазақстан Республикасының заңнамасын сақтауға кепілдік береді.

2. Тауардың саны, сапасы және бағасы.
2.1. Тауардың саны, бір бірлігінің бағасы және жеткізілетін Тауардың жалпы сомасы тіркелген биржалық мәміленің талаптарымен айқындалады және ерекшелікте көрсетіледі.
2.2. Ерекшелікке Тараптардың уәкілетті өкілдері қол қояды.
2.3. Тауардың сапасы МЕМСТ 33222-2015 «Ақ қант. Техникалық шарттар» талаптарына сәйкес келуге және сәйкестік туралы декларациямен, өндіруші зауыт берген сапа куәлігімен расталуға тиіс.
2.4. Тауардың бағасына қаптардың құны, Тауарды теміржол вагондарына тиеу жұмыстары, ҚҚС, межелі станцияға дейінгі тасымалдау шығыстары (Тауарды өздігінен алып кету жағдайларын қоспағанда), сондай-ақ Тауарды бірінші тасымалдаушыға беру талаптарымен жеткізген жағдайда межелі станцияға дейін жеткізуді ұйымдастырғаны үшін Сатушының сыйақысы кіреді.
 
3. Буып-түю және таңбалау.
3.1. Егер ерекшелікте өзгеше көзделмесе, Тауар полипропилен қаптарға буып-түйіледі. Жеткізілетін Тауардың қаптамасы Тауардың сипатына, тасымалдау түрі мен бағытына сәйкес келуге, сондай-ақ жолда тасымалдау және тиеу-түсіру жұмыстары кезінде Тауарды кез келген зақымданудан қорғауға тиіс.
3.2. Тауардың қаптамасы (ыдысы) қайтарылмайды. Тауардың қаптамасының (ыдысының) құны Тауардың бағасына енгізілген.



4. Жеткізу мерзімі.
4.1. Тауар ерекшелікте көрсетілген мерзімдерде жеткізіледі. Егер ерекшелікте Инкотермс-2020 қағидаларына сәйкес өзгеше белгіленбесе, жеткізу талаптары – CPT (Сатып алушының станциясы).

5. Тауарды жеткізу және жөнелту.
5.1. Тауар теміржол көлігімен вагондарда не автомобиль көлігімен (бұдан әрі – «тасымалдаушы»), не Сатып алушының автомобиль көлігімен өздігінен алып кету шарттарымен, не ерекшелікте көзделген басқа талаптармен жеткізіледі.
5.2. Тауар Тараптардың келісімі бойынша Сатып алушының өтінімдері негізінде бөліктермен (партиялармен) жөнелтілуі мүмкін.
5.3. Әрбір жеткізілетін партияның көлемі Тараптар арасында, оның ішінде ауызша және/немесе факсимильдік, ұялы және өзге байланыс құралдары арқылы келісіледі. Келісу нәтижесі ерекшеліктерде көрсетіледі және тіркелген биржалық мәміле мен сауда құралы Ерекшелігінің талаптарына қайшы келмеуге тиіс.
5.4. Сатушының Тауарды Сатып алушыға беру жөніндегі міндеттемелері тиісінше орындалды деп есептелетін сәт және Тауардың жеткізілу күні – Тауарды бірінші тасымалдаушыға тапсырған орын мен сәт (негіздеме: ҚР АК 410-бабы). Тауар Сатып алушының автомобиль көлігімен өздігінен әкетілген жағдайда – Тауарды Сатушының қоймасында берген сәт; ал ерекшелікте өзгеше сәт белгіленсе, ерекшеліктің ережелері қолданылады.
5.5. Егер ерекшелікте өзгеше көрсетілмесе, Тауар тасымалдаушыға берілген сәттен бастап ерекшелікте және тауар-көлік жүкқұжатында көрсетілген деректерге сәйкес Сатып алушы қабылдаған болып есептеледі; Тауар Сатып алушының автомобиль көлігімен өздігінен әкетілген жағдайда – Тауар Сатушының қоймасында Сатып алушыға берілген сәттен бастап.
5.6. Сатып алушы Тауарды алған сәттен бастап 48 (қырық сегіз) сағат ішінде бұл туралы Сатушыға жазбаша хабарлайды. Осы міндеттемені орындамау Қазақстан Республикасының заңнамасында көзделген жағдайларда Сатып алушыны Тауардың саны бойынша Сатушыға наразылық білдіру құқығынан айырады.
5.7. Тауар теміржол көлігімен жеткізілген жағдайда Сатып алушы:
– жетіспеушілік, зақымдану, бүліну немесе ұрлану белгілері жоқ болып келген жүктің массасын тексеруге (өлшеуге) теміржол өкілдерінің міндетті түрде қатысуы туралы тасымалдаушымен (теміржолмен) шарт жасасуға;
– жүктің келгені туралы тасымалдаушы хабарлаған күні межелі станцияда Сатушы жөнелткен Тауарды, жасалған шартқа сәйкес, теміржол жүкқұжаттары негізінде келген жүктің жай-күйін, массасын немесе санын тексеруге теміржол өкілдерін міндетті түрде қатыстыра отырып қабылдауға;
– егер тасымалдаушы (теміржол) келген жүкті тексеруге қатысу туралы шарт жасасудан бас тартса, тасымалдаушы жүктің келгені туралы хабарлаған күні Қазақстан Республикасының заңнамасына сәйкес осындай қызметтер көрсетуге құқығы бар тәуелсіз сарапшыны не сараптама ұйымын қатыстыра отырып қабылдауға міндеттенеді.
5.8. Сатып алушы өзінің атына келген Тауар тиелген вагондарды түсіруге және бос вагондарды Сатушы көрсеткен станцияға жөнелтуге Тауар Сатып алушының атына межелі станцияға келген күннен бастап 3 (үш) тәуліктен аспайтын мерзімде міндеттенеді.
5.9. Вагондар межелі/жөнелту станциясында осы Шарттың 5.8-тармағында белгіленген мерзімнен артық тұрып қалған жағдайда Сатып алушы Сатушыға вагон иесі ұсынған тұрақтап қалу үшін айыппұлдарды қоса алғанда, шығыстарды өтейді. Аталған соманы Сатып алушы Сатушының тиісті сома туралы хабарламасын алған сәттен бастап 3 (үш) банк күні ішінде төлейді.
5.10. Сатып алушының/жүк алушының әрекеттері немесе әрекетсіздігі салдарынан жалпы пайдаланымдағы және жалпы пайдаланымдағы емес жолдарда, сондай-ақ жалпы пайдаланымдағы емес жолдарда үшінші тұлғалардың кінәсінен вагондарға, олардың тораптары мен бөлшектеріне зақым келген жағдайда Сатып алушы вагондарды өз күшімен (жылжымалы құрамды жөндеуге рұқсаты бар мамандандырылған ұйымды тарта отырып) жөндейді немесе Сатушыға вагондарды, олардың тораптары мен бөлшектерін жөндеу құнын, жөндеуге дайындау құнын, жөндеуге дайындау орнына, жөндеу орнына және жөндеуден кейін теміржол станциясына тасымалдау төлемдерін, сондай-ақ вагондардың, олардың тораптары мен бөлшектерінің зақымдануына байланысты Сатушы шеккен өзге де шығыстарды Сатушы төленуге тиіс сома туралы хабарлап, шығыс сомасын растайтын құжаттарды ұсынған сәттен бастап 3 (үш) банк күні ішінде өтейді.
5.11. Бұдан басқа, Сатушы Сатып алушыдан вагон жөндеуде болған әрбір тәулік үшін вагонның өнімсіз тұрып қалуына байланысты айыппұл төлеуді талап етуге құқылы. Вагондардың жөндеуде болған уақыты ВУ-23М және ВУ-36М нысанындағы актілердің деректері бойынша айқындалады. Вагондарды қалпына келтіру мүмкін болмаған жағдайда Сатып алушы Сатушының тиісті талабын алған күннен бастап 30 (отыз) күнтізбелік күн ішінде вагондардың нарықтық құнын төлейді немесе Сатушының меншігіне құны тең вагондарды береді.
5.12. Вагондар жол жүру барысында, оның ішінде аралық станцияларда, Сатып алушыға (жүк алушыға) байланысты себептермен (мысалы, тиеу-түсіру орындарының бос болмауы және басқа себептер) межелі теміржол станциясы оларды қабылдамағандықтан кешіккен жағдайда «ҚТЖ» ҰК» АҚ жалпы пайдаланымдағы жолдарда вагондардың тұрған уақыты үшін төлемді өзі ұсынған шоттарға сәйкес алады.
Сатып алушы (жүк алушы) өзіне байланысты себептермен (мысалы, тиеу-түсіру орындарының бос болмауы және басқа себептер) межелі теміржол станциясында вагондарды беру немесе қабылдау мерзімдерін бұзған жағдайда Сатушы осындай вагондардың жалпы пайдаланымдағы жолдарда тұрған уақыты үшін төлемді төлейді, ал Сатып алушы Сатушының осы төлемге жұмсаған шығыстарын 3 (үш) банк күні ішінде өтейді.
5.13. Тауардың әрбір партиясы жеткізілгеннен кейін Тараптар мынадай құжаттарға қол қояды:
	Қазақстан Республикасы Қаржы министрінің 2012 жылғы 20 желтоқсандағы № 562 бұйрығына 26-қосымшаға сәйкес қорларды басқа жаққа босатуға арналған жүкқұжат, З-2 нысаны
	


Тауар жөнелтілген сәтте сатып алушының өкілі сенімхат негізінде қол қояды; осы құжатқа қол қойылған соң сатушы электрондық шот-фактураны жазып береді, ал сатып алушы құжаттарға қол қойылған кезде қолданыста болған Қазақстан Республикасының заңнамасына сәйкес ЭШФ АЖ порталында уәкілетті өкілінің ЭЦҚ-сымен оған міндетті түрде қол қоя отырып растайды.
– сапа куәлігі;
– сәйкестік туралы декларация;
– № 1-Т нысанындағы тауар-көлік жүкқұжаты (автомобиль көлігімен жөнелтілген кезде);
– теміржол көліктік жүкқұжаты (ЭСМГС);
– жүкті қабылдау туралы түбіртек (теміржол көлігімен жөнелтілген кезде).

Тауарды жеткізу мен қабылдауды растайтын құжаттар тіркелген биржалық мәміле бойынша есеп айырысуды жүзеге асыру үшін Клиринг қағидалары мен сауда құралының Ерекшелігінде көзделген тәртіппен және мерзімдерде Клирингтік орталыққа ұсынылады.

5.14. Тауарды сақтандыру Сатып алушының қалауы бойынша және оның есебінен жүзеге асырылады.
 
6. Меншік құқығының ауысуы, Тауардың кездейсоқ жойылу тәуекелі.
6.1. Тауар автомобиль немесе теміржол көлігімен жеткізілген жағдайда Тауарға меншік құқығы Сатушы оны бірінші тасымалдаушыға берген сәтте Сатып алушыға ауысады; Тауар өздігінен әкетілген немесе ерекшелікте көрсетілген қоймадан өткізілген жағдайда – Тауар Сатып алушыға берілген сәтте.
6.2. Егер ерекшелікте өзгеше көрсетілмесе, Тауардың кездейсоқ жойылу немесе зақымдану тәуекелі меншік құқығы ауысқан сәтте Сатып алушыға ауысады.

7. Есеп айырысу талаптары мен тәртібі.
7.1. Сатып алушы Сатушы жеткізген Тауардың ақысын ерекшелікте көрсетілген баға мен мерзімдер бойынша төлейді. Егер ерекшелікте өзге төлем тәртібі көзделмесе, Тауар 100% (жүз пайыз) алдын ала төлем жасау талабымен жеткізіледі.
7.2. Төлем тауар биржасының Клирингтік орталығы арқылы қолма-қол ақшасыз есеп айырысу нысанында жүргізіледі. Сатып алушы биржалық мәміле жасалған сәттен бастап 5 (бес) жұмыс күні ішінде Клирингтік орталықтың банктік шотына тіркелген биржалық мәміле сомасының 100% (жүз пайызы) мөлшеріндегі ақшаны аударуға міндетті.
7.3. Сатып алушының төлем бойынша міндеттемелері ақша Сатушының есеп айырысу шотына есепке жатқызылған сәттен бастап тиісінше орындалған болып есептеледі. Төлем күні – ақшаның Сатушының есеп айырысу шотына есепке жатқызылған күні.
7.4. Биржалық мәмілелер жасалған кезде баға биржалық сауда-саттық режимінде айқындалады.
7.5. Биржалық мәмілелер Биржалық сауда қағидаларында белгіленген тәртіппен жасалады және тіркеледі. Егер Биржаның құжаттарында өзгеше көзделмесе, Сатушы брокерлік қызметтерге ақы төлеу, биржалық алымдар және биржалық сауда-саттыққа қатысуға байланысты өзге де шығыстарды дербес көтереді.
7.6. Сатып алушы бұрын тіркелген биржалық мәмілені орындаудан бас тартқан жағдайда Сатып алушы Сатушының талабын алған сәттен бастап 3 (үш) күн ішінде Сатушының талабы бойынша оның брокерлік қызметтерге және биржалық алымға ақы төлеуге жұмсаған барлық шығындарын өтеуге міндетті.
7.7. Сатып алушы Сатушы жеткізген Тауардың ақысын ерекшелікте көрсетілген баға мен мерзімдерде төлейді. Төлем кешіктірілген жағдайда Сатып алушы берешек сомасының 0,1% мөлшерінде, бірақ берешек сомасының 10%-ынан аспайтын айыппұл төлеуге міндеттенеді. Тауарға ақы төлеу мерзімі бұзылған жағдайда Сатушы Тауарды жеткізуді тоқтата тұруға және Қазақстан Республикасының заңнамасында, Биржалық сауда қағидаларында және Клиринг қағидаларында көзделген тәртіппен тиісті биржалық мәміле бойынша міндеттемелерді тоқтатуға бастамашылық жасауға құқылы.
.
 
8. Тауарды қабылдау, дауларды қарау тәртібі.
8.1. Сатып алушы Тауарды қабылдап, осы Тауардың санына (көлеміне, партиясына) қатысты өз мөрі қойылған тауар жүкқұжатын Сатушыға берген сәттен бастап Тауарды саны бойынша қандай да бір наразылықсыз қабылдаған болып есептеледі.
8.2. Тауарды қабылдау кезінде Сатып алушы:
Теміржол көлігімен жөнелтілген жағдайда межелі станцияда вагондағы бекіту-пломбалау құрылғыларының (БПҚ) сәйкестігін, пломбалардың бүтіндігін, вагон түбінің бүтіндігін, люктер арқылы Тауарға қол жеткізу мүмкіндігінің жоқтығын және басқа мән-жайларды тексеруге міндетті.
Тауардың сапасын, қаптамасының көзге көрінетін зақымдануын және өзге де белгілерді қарап, Тауардың санын толық тексеруге міндетті.
Егер Сатып алушы Тауарды қабылдаған сәтте көзбен шолып тексеру барысында анықталған сан және/немесе сапа бойынша сәйкессіздіктер туралы Сатушыға хабарламаса, Тауар қабылданған болып есептеледі.
8.3. Егер Сатып алушы Тауарды алған сәттен бастап 10 (он) күнтізбелік күн ішінде сапаның сәйкес келмеуі туралы наразылық білдірмесе, Тауар сапасы бойынша қабылданған болып есептеледі (тек көзбен анықталмайтын сапа сәйкессіздіктерін анықтау мақсатында Тауарға қосымша зертханалық зерттеу жүргізілген жағдайда).
8.4. Жарамсыз вагондарда немесе жарамсыз бекіту-пломбалау құрылғыларымен (БПҚ), не көліктік құжаттарда көрсетілгендерден өзгеше БПҚ-мен келген Тауарды алуға байланысты даулар Сатушының қатысуынсыз, Қазақстан Республикасының 2001 жылғы 8 желтоқсандағы № 266-II «Теміржол көлігі туралы» Заңына сәйкес Сатып алушының теміржолға талап қоюы арқылы қаралады.
8.5. Жарамды вагонда, жүк жөнелтуші орнатқан жарамды бекіту-пломбалау құрылғыларымен келген, бірақ саны мен сапасы ерекшелікте және көліктік жүкқұжаттарда көрсетілген сан мен сапаға сәйкес келмейтін Тауарға қатысты даулар Тауарды жөнелткен жүк жөнелтушіні екінші жауапкер ретінде тарта отырып қаралады.
8.6. Тауарды қабылдау кезінде жетіспеушілік немесе сапасыз Тауар анықталған жағдайда Сатып алушы бұл туралы 24 (жиырма төрт) сағат ішінде телефакс не телеграф арқылы хабарлама жіберіп, Сатушыны хабардар етуге міндетті. Тауар саны теміржол жүкқұжатында көрсетілген санға сәйкес келмеген не сапасы тиісінше болмаған жағдайда Сатып алушы бұл факт бойынша сарапшылардың қатысуымен Тауарды қабылдау актісін (бұдан әрі – «Тауарды қабылдау актісі») жасауға міндеттенеді. Вагонды ашу және түсіру барысын растайтын фото және бейнематериалдар, сондай-ақ тәуелсіз сарапшы не сараптама ұйымы және теміржол (станция) қызметкері қол қойған сәйкессіздік актісі міндетті түрде қоса беріледі.
Акт (актілер) жасалғаннан кейін 10 (он) жұмыс күні ішінде оның (олардың) түпнұсқасы Сатушыға келіп түсуге тиіс.
8.7. Сатып алушы осы актілердің барлық қолданыстағы қағидалар мен нұсқаулықтарға сәйкес дұрыс жасалуын қамтамасыз етуге міндетті.
Актінің (актілердің) түпнұсқасына мыналар қоса берілуге тиіс:
– ілеспе құжаттардың көшірмелері немесе салыстыру ведомосі, яғни Тауардың нақты қолда бар санын жөнелтушінің (өндірушінің) құжаттарында көрсетілген деректермен салыстыру ведомосі;
– егер жүктің салмағы тексерілген болса, межелі станцияның салмақты тексеру туралы түбіртектері;
– жетіспеушілік анықталған теміржол вагонының бекіту-пломбалау құрылғылары (БПҚ);
– көліктік құжаттың (жүкқұжаттың) түпнұсқасы, ал алушы осы құжатқа байланысты тасымалдау органына наразылық білдірсе – оның көшірмесі;
8.8. Егер көрсетілген мерзімде акт (актілер) барлық қосымшаларымен бірге Сатушыға келіп түспесе, Тауар Сатып алушы тарапынан саны мен сапасы бойынша қабылданған болып есептеледі.
8.9. Тәуелсіз сарапшының не сараптама ұйымының қызметтеріне Сатып алушы ақы төлейді. Жетіспеушілік жүк жөнелтушінің немесе Сатушының кінәсінен туындаған жағдайда Сатып алушы Сатушыдан тәуелсіз сарапшының не сараптама ұйымының қызметтеріне ақы төлеу шығыстарын өтеуді талап етуге құқылы, ал Сатушы тиісті шот пен растайтын құжаттардың негізінде оларды өтеуге міндетті.

9. Тараптардың жауапкершілігі.
9.1. Тараптар шарттық міндеттемелерді орындамағаны немесе тиісінше орындамағаны үшін Қазақстан Республикасының қолданыстағы заңнамасында белгіленген өзара жауапкершілікте болады.
9.2. Сатып алушы өз міндеттемелерін орындамаған немесе тиісінше орындамаған жағдайда Сатушы тұрақсыздық айыбынан тыс залалдарды толық көлемде өндіріп алуға құқылы.
  
10. Дауларды қарау тәртібі.
10.1. Осы Шарттың талаптарын орындау кезінде туындауы мүмкін дауларды Тараптар сотқа дейінгі реттеу тәртібімен: келіссөздер, хат алмасу, наразылықтар жолдау және басқа тәсілдер арқылы бейбіт жолмен шешуге ұмтылады.
10.2. Осы Шарттан туындайтын барлық даулар мен келіспеушіліктер Қазақстан Республикасының қолданыстағы заңнамасына сәйкес Сатушының орналасқан жері бойынша сот тәртібімен қаралуға жатады (шарттық соттылық).
10.3. Осы Шартта көзделмеген өзге мәселелер бойынша Тараптар Қазақстан Республикасының қолданыстағы заңнамасын басшылыққа алады.

11. Шарттың қолданылу мерзімі, Шартты бұзу.
11.1. Осы Шарт қол қойылған сәттен бастап күшіне енеді және 2026 жылғы 31 желтоқсанға дейін қолданылады. Егер Тараптардың ешқайсысы Шарттың қолданылуы тоқтатылатын күнге дейін 30 (отыз) күн бұрын оны бұзу туралы мәлімдемесе, Шарт сол талаптармен әрбір келесі күнтізбелік жылға ұзартылады.
11.2. Осы Шарт бірыңғай құжат түрінде қазақ тілінде 2 (екі) данада жасалып, қол қойылды, әр Тарапқа бір данадан беріледі және олардың заңды күші бірдей. Шартқа барлық өзгерістер, толықтырулар, қосымшалар және ерекшеліктер жазбаша түрде бір құжатпен ресімделіп, уәкілетті тұлғалар қол қоюға тиіс.
11.3. Шартқа қол қойылғаннан кейін Тараптардың оны жасасуға дейінгі барлық келіссөздері мен хат алмасулары қолданылмайды және ешқандай құқықтық салдарға әкеп соқпайды. Осы Шарт Тараптардың толық келісімі болып табылады. Тараптар арасындағы ауызша немесе жазбаша, оның ішінде электрондық байланыс құралдары арқылы алынған, бірақ осы Шартта немесе оған жасалған келісімдерде көрсетілмеген, уәкілетті өкілдер қол қойған бірыңғай құжат түрінде ресімделмеген қандай да бір хабарламалар немесе келісімдер қолданылмайды және құқықтық салдарға әкеп соқпайды.
 	 
12. Форс-мажор.
12.1. Осы Шарт бойынша Тараптардың кез келгенінің міндеттемелерін толық немесе ішінара орындауына кедергі келтіретін еңсерілмейтін күш мән-жайлары, оның ішінде, бірақ олармен шектелмей: өрт, су тасқыны, эпидемия, табиғи апаттар, жер сілкінісі, азаматтық толқулар, кез келген сипаттағы соғыс қимылдары, мемлекеттік органдардың актілері және Тараптардың бақылауынан тыс өзге де мән-жайлар туындаған жағдайда, Тараптардың ешқайсысы осындай міндеттемелерді толық немесе ішінара орындамағаны үшін жауапты болмайды.
12.2. Міндеттемелерін орындауы мүмкін болмай қалған Тарап еңсерілмейтін күш мән-жайларының туындағаны туралы екінші Тарапты 10 (он) күнтізбелік күн ішінде дереу жазбаша хабардар етеді. Хабарламада аталған мән-жайлардың сипаты және олардың осы Шарт бойынша міндеттемелерді орындау мүмкіндігіне ықпалының бағасы көрсетілуге тиіс. Хабарлама табыс етілгені туралы хабарламасы бар тапсырысты хатпен пошта арқылы жіберіледі. Еңсерілмейтін күш мән-жайы Қазақстан Республикасының уәкілетті ұйымымен расталуға тиіс.

13. Өзге талаптар.
13.1. Осы Шартта көрсетілген Тараптардың бірі өзінің деректемелерін өзгерткен жағдайда, ол жаңа деректемелерді ұсына отырып, екінші Тарапты бұл туралы уақтылы хабардар етуге міндетті. Екінші Тарапқа деректемелерінің өзгергені туралы уақтылы хабарламаған Тарап осыған байланысты тәуекелдер мен жауапкершілікті өзі көтереді.
13.2. Тараптар ақпараттың құпиялылығын қамтамасыз ету міндеттемелерін өздеріне алады. Осы Шарт бойынша құпия ақпаратқа Шартты орындау барысында туындаған барлық ақпарат, оның ішінде осы Шарттың мазмұны жатады. Тараптардың ешқайсысы екінші Тараптың жазбаша келісімінсіз құпия ақпаратты үшінші тұлғаларға жария етуге құқылы емес, бұған уәкілетті мемлекеттік органдардың, аудиторлық ұйымдардың талаптары, сондай-ақ биржалық мәмілелерді жасасу, тіркеу, орындау және олар бойынша есеп айырысуды жүзеге асыру мақсатында тауар биржасына, Клирингтік орталыққа және есеп айырысу ұйымына ақпарат беру жағдайлары кірмейді.
.
13.3. Тараптар осы Шартты жасасу, өтінімдерді келісу және осы Шартты орындауға байланысты кез келген өзге жағдайларда хат алмасу үшін факс пен электрондық поштаны пайдалануға, кейіннен құжаттардың түпнұсқаларымен алмасу шартымен жол береді.
13.4. Осы Шартқа өзгерістер, толықтырулар мен түзетулер енгізу Тараптардың жазбаша келісімі бойынша жол беріледі. Осы Шартта көзделмеген өзге мәселелер бойынша Тараптар Қазақстан Республикасының қолданыстағы заңнамасын басшылыққа алады.
 
14. Тараптардың деректемелері мен қолдары

